IS het volksmoord teen Christene gepleeg, sê VSAJohn Kerry, Amerika se minister van buitelandse sake (Foto: Skermskoot uit die ABC News-video) John Kerry, Amerika se minister van buitelandse sake, het Donderdag gesê terroriste van die Islamitiese Staat (IS of Daesh) het Christene en ander godsdienstige minderheidsgroepe suiwer op grond van hul geloof vermoor. “Daesh het Christene suiwer op grond van hul geloof vermoor,” het Kerry in ŉ toespraak gesê. “Hulle het Yazidis vermoor suiwer omdat hul Yazidis is en Shia Moslems, omdat hul Shias is.” Kerry het gesê die groep se “wêreldsiening” is gebaseer daarop om enigeen te vernietig wat nie hulle perverse ideologie onderskryf nie.